Marta Rouco

Marta Rouco Seoane, nada en Goiriz (Vilalba) en 1983, é unha política galega do PSdeG-PSOE.

 Traxectoria 
Licenciada en Ciencias Políticas e da Administración e máster en Administración Financeira e Tributaria pola Universidade de Santiago de Compostela. Traballou en sucursais bancarias e nunha mutua colaboradora da Seguridade Social. Foi nomeada xerente do Consorcio Provincial de Lugo para a prestación do servizo contra incendios e salvamento en xaneiro de 2018. Militante do PSdeG-PSOE, foi elixida secretaria de Seguridade e Emerxencias da executiva do partido en decembro de 2021.

Presentouse nas listas socialistas nas eleccións municipais de 2011 sen saír elixida, mais entrou na corporación vilalbesa nas de 2015. Nas eleccións municipais de 2023 foi a número tres da candidatura do PSdeG-PSOE de Vilalba e foi elixida concelleira. Cando en outubro do mesmo ano a alcaldesa Elba Veleiro dimitiu, ela foi a escollida para substituíla.

 Notas 

 Véxase tamén 
 Outros artigos 
 Eleccións municipais en Vilalba

Categoría:Alcaldes de Vilalba
Categoría:Alcaldes de Galicia polo PSdeG-PSOE
Categoría:Alcaldes de Galicia durante a democracia
Categoría:Alumnos da Universidade de Santiago de Compostela
Categoría:Nados en Vilalba
Categoría:Nados en 1983